Tømmer Mand

Baggrund
Andreas' superkræfter manifesterede sig selv på hans ti års fødselsdag, da hans far for første gang lod ham smage en smule af sin øl. Næsten med det samme begyndte Andreas at få en slem hovedpine, lyst til at kaste op og næsten ingen energi. Hans forældre tog ham selvfølgelig straks til lægen, men lægen kunne ikke fortælle ham andet end at Andreas krop åbenbart var i en konstant tilstand af tømmermænd.

Hvad værre var, andre mennesker i nærheden af ham begyndte at få de samme symptomer. Andreas' forældre var lykkelige da han endnelig flyttede hjemmefra.

På grund af sin konstante kvalme og ugidelighed lykkedes det ham aldrig at gennemføre en uddannelse eller få et ordentligt job, men heldigvis mødte han en superheltinde gennem et chatrum som overtalte ham til at bekæmpe kriminalitet med hende, mod at hun til gengæld betalte for hans lille lejlighed og hans mad.

Hendes navn var Change, og sammen bekæmpede de kriminalitet hver nat, når altså Andreas orkede det.



Det er hårdt at gå igennem livet med konstante tømmermænd, men Andreas har efterhånden lært at leve med det. Han forsøger at være så glad og fyldt med energi som muligt, selv om det er en kamp hver eneste dag.

Han har endda lært at koncentrere sin tømmermandsaura til en bølge som kan bruges til at få selv dem mest determinerede skurk til at blive så træt og kvalm at han giver op.

 Evner Tømmer Mands evner er desværre ikke fuldstændig under hans egen kontrol. Han har en aura af tømmermænd, som får alle omkring ham til at føle sig kvalm og træt. Dette inkluderer desværre til en vis grad ham selv. Han har dog lært at fokusere sin aura nok til at kunne ramme et specifikt mål ekstra hårdt.